OpenLLM-France/wikimedia huggingface dataset:
# Luis Esteban y Fernández del Pozo

Luis Esteban y Fernández del Pozo (1872 -Madrid, 26 de maig de 1963) fou un polític valencià, diputat a les Corts Espanyoles durant la restauració borbònica.
Membre del Partit Liberal, fou elegit diputat pel districte de Morella a les eleccions generals espanyoles de 1914 i 1916, on va fer costat les mocions de Vicente Cantos Figuerola i Rafael Gasset Chinchilla. En 1943 va heretar del seu germà el marquesat de Torrelaguna, títol que havia estat concedit al seu pare Martín Esteban y Muñoz en 1895.

## Referències

* ↑ Esquela de tercer aniversari de defunció al diari ABC
* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.197. ISBN 9788495484802.
* Fitxa del Congrés dels Diputats
# Compsospiza

Compsospiza és un gènere d'ocells de la família dels tràupids (Thraupidae).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per dues espècies:
* Compsospiza garleppi.
* Compsospiza baeri.
# Cesare Balbo

Cesare Balbo (Torí, 1789 — 1853) va ser un polític i escriptor italià. Va influir de forma destacada en el Risorgimento i en la Reunificació italiana. Liberal moderat, va ser president del consell del Regne de Sardenya (1848). Com a escriptor destacà per la seva temàtica històrica i política.

## Obres

* Speranze d'Italia (1844)
* Sommario della storia d'Italia (1846)

## Referències

* ↑ «Cesare Balbo». Gran Enciclopèdia Catalana. Barcelona: Grup Enciclopèdia Catalana.
# Villafranca Piemonte

Villafranca Piemonte és un comune (municipi) de la ciutat metropolitana de Torí, a la regió italiana del Piemont, situat a uns 35 quilòmetres al sud-oest de Torí. A 1 de gener de 2019 la seva població era de 4.616 habitants.
Villafranca Piemonte limita amb els següents municipis: Vigone, Pancalieri, Cavour, Faule, Moretta, Barge i Cardè.

## Referències

* ↑ «Resident population on 1st january» (en anglès). ISTAT. [Consulta: 27 març 2020].
# Aulacogen

S'anomenen aulacogens o rifts avortats les conques que es formen a l'interior d'una placa tectònica quan es produeix un procés d'obertura (rifting). Normalment s'origina a partir d'una zona de triple unió tectònica (lloc de convergència de tres plaques), on dues zones de rift donen lloc a oceans amb marges continentals passius, i la tercera zona es converteix en una fosa tectònica continental, formant l'aulacogen. El terme aulacogen prové del grec aulax (solc) i va ser proposat l'any 1946 pel geòleg rus Nikolai Shatscky. Els aulacogens solen ser més llargs (centenars de quilòmetres) que amples (desenes de quilòmetres) i s'hi solen sedimentar seqüències molt gruixudes (milers de metres) acompanyades de vulcanisme, fet que produeix l'anivellament de la depressió, motiu pel qual els aulacogens no constitueixen accidents morfològics a diferència dels rifts.

## Referències

* ↑ Vocabulari de geologia : català-castellà-anglès. [Barcelona]: Universitat de Barcelona. Servei de Llengua Catalana, DL 2001. ISBN 8493100196.
* 1 2 «Aulacogen». Diccionari de Geologia - IEC. Arxivat de l'original el 2024-06-07. [Consulta: 18 juny 2019].
* ↑ «aulacogen - Schlumberger Oilfield Glossary». [Consulta: 18 juny 2019].
* ↑ Sengör, A. M. Celal. AULACOGEN,Aulacogen (en anglès). Berlin, Heidelberg: Springer Berlin Heidelberg, 1987, p. 18–25. DOI 10.1007/3-540-31080-0_5. ISBN 9783540310808.
# Athroostachys

Athroostachys és un gènere de bambús de la família de les poàcies, ordre de les poals, subclasse commelínides, classe liliòpsides, divisió magniliofitins.

## Taxonomia

A juny de 2024, el gènere compta amb 2 espècies acceptades:
* Athroostachys capitata (Hook.) Benth.
* Athroostachys shepherdiana (Santos-Gonç., Filg. & L.G.Clark) C.Jesus-Costa & Santos-Gonç.

## Referències

* ↑ «Athroostachys Benth.» (en anglès). [Consulta: 18 setembre 2024].
* ↑ «Athroostachys Benth. | Plants of the World Online | Kew Science» (en anglès). [Consulta: 18 setembre 2024].
* ↑ «WFO Plant List | World Flora Online». [Consulta: 18 setembre 2024].

## Enllaços externs

* Taxonomia del gènere Athroostachys a SysTax Arxivat 2016-03-03 a Wayback Machine..
# Compsopogonals

Les compsopogonals (Compsopogonales) constitueixen un ordre d'algues vermelles d'aigua dolça.
Segons anàlisis genètiques basades en els gens rcbL i 18S ribosomal, les compsopogonals formen una entitat vàlida que inclou les famílies de les bolidàcies, compsopognàcies i eritrotriquiàcies.

## Referències

* 1 2 Rintoul, Tara L.; Sheath, Robert G.; Vis, Morgan L. «Systematics and biogeography of the Compsopogonales (Rhodophyta) with emphasis on the freshwater families in North America». Phycologia, 38, 6, 1999, pàg. 517–27. DOI: 10.2216/i0031-8884-38-6-517.1.
* ↑ Kapraun, D. F.; Freshwater, D. W. «Estimates of nuclear DNA content in red algal lineages». AoB Plants, 2012, 10-02-2012, pls005–pls005. DOI: 10.1093/aobpla/pls005.
# Fabat

Fabat és el nom dels següents personatges:
* Fabat (cognom)
* Calpurni Fabat (s. I), cavaller romà
* Luci Rosci Fabat (s. I aC) lloctinent de Juli Cèsar a la Gàl·lia
# Heyuan

Heyuan (xinès: 河源; pinyin: Héyuán; hakka: Fò-Ngiàn) és una ciutat a nivell de prefectura de la província de Guangdong, a la República Popular de la Xina. Segons el cens de 2020, la seva població era de 2.837.686 habitants, 1.051.993 dels quals vivien a l'àrea urbanitzada (o metropolitana) formada pel districte urbà de Yuancheng i el comtat de Dongyuan, en gran part urbanitzat. La majoria de la població és hakka.
A bona part de Heyuan el xinès Hakka s'utilitza generalment. També es parla el xinès Yue.
La ciutat inclou el llac més gran de Guangdong: l'embassament de Xinfengjiang. El significat literal del nom de la ciutat és "origen del riu". Recentment s'ha titulat oficialment com la "ciutat natal del dinosaure a la Xina", a causa dels milers de fòssils d'ous de dinosaure que s'han descobert als seus voltants.

## Geografia

Heyuan es troba a la regió nord-est de Guangdong, el tram superior del riu Dong, a la seva confluència amb el riu Xinfeng. Limita amb Huizhou al sud, Ganzhou (Jiangxi) al nord, Meizhou a l'est i Shaoguan a l'oest. Heyuan és un centre regional que connecta les zones costaneres de Guangdong i el camp interior.
Heyuan és rica en recursos naturals i terres fèrtils. Hi ha 1.000 quilòmetres quadrats de terra conreada, 13.600 quilòmetres quadrats de terreny muntanyós i 640 quilòmetres quadrats ocupats per aigua. A Heyuan es troben molts jaciments minerals, com ara mineral de ferro, tungstè, estany i fluorita.

### Clima

Heyuan té un clima subtropical humit influït pel monsó (Köppen Cfa), amb hiverns curts, suaus a càlids, i estius llargs, calorosos i humits. L'hivern comença assolellat i sec, però es torna cada cop més humit i ennuvolat. La primavera és generalment ennuvolada i sovint plujosa, mentre que l'estiu continua essent plujós encara que és molt més assolellat; hi ha 9,1 dies anuals amb uns 50 mm de pluja. La tardor és assolellada i seca. La temperatura mitjana mensual oscil·la entre els 13,1 °C al gener i els 28,5 °C al juliol, i la mitjana anual és de 21,83 °C. La pluja anual és de 1.927 mm i gairebé la meitat es concentra d'abril a juny. La ciutat rep 1.842 hores de sol anualment.

## Geologia

El museu de la ciutat compta amb el rècord mundial Guinness de la col·lecció més gran d'ous de dinosaure, amb 10.008 mostres individuals. També s'han trobat esquelets de dinosaures i petjades fossilitzades a prop.

## Referències

* ↑ «China: Guăngdōng (Prefectures, Cities, Districts and Counties) - Population Statistics, Charts and Map».
* ↑ «Heyuan, Hometown of the Dinosaur». China.org.cn, 11-04-2005 [Consulta: 5 agost 2015].
* ↑ «Largest collection of dinosaur eggs». [Consulta: 5 agost 2015].
* ↑ Tom Phillips «Builders find dinosaur eggs in paleontologist's paradise in China». Daily Telegraph, 20-04-2015 [Consulta: 20 abril 2015].
# Joan III Albret

Joan III Albret o Joan III de Navarra (1469 - Pau, 1516) fou senyor d'Albret, vescomte de Tartàs, comte de Perigord i vescomte de Llemotges (1481-1516) i rei de Navarra i comte de Foix (1484-1516).

## Orígens familiars

Fill del comte de Graves Alain Albret i Francesca de Chatillón, comtessa de Perigord.

## Núpcies i descendents

Es casà el 14 de juliol de 1484 a Orthez amb la reina Caterina I de Navarra. D'aquest casament nasqueren:
* la infanta Anna de Navarra (1492-1532)
* la infanta Magdalena de Navarra (1494-1504)
* la infanta Caterina de Navarra (1495-1532), abadessa a Caen
* la infanta Joana de Navarra (1496)
* un infant sense nom (1500)
* l'infant Andreu Febus de Navarra (1501-1503)
* l'infant Enric II de Navarra (1503-1555), rei de Navarra
* l'infant Bonaventura de Navarra (1505-1510)
* l'infant Martí de Navarra (1506-1512)
* l'infant Francesc de Navarra (1508-1512)
* l'infant Carles de Navarra (1510-1528)
* la infanta Isabel de Navarra (v 1513-?), casada el 1534 amb el vescomte René I de Rohan
* la infanta Quitèria de Navarra (?-1536), abadessa
Tingué un fill il·legítim:
* Pere d'Albret (?-1568), bisbe de Comenge

## Rei de Navarra

A partir del casament de Joan d'Albret amb Caterina I passà a ser considerat rei de Navarra si bé ambdós no foren coronats fins al 10 de gener de 1494 a la catedral de Pamplona.
Durant l'ocupació castella del Regne de Navarra per part del rei Ferran el Catòlic, Joan III d'Albret aconseguí convèncer la seva esposa d'abandonar el regne per prendre refugi a la cort francesa. Amb aquesta fugida el rei Catòlic annexionà l'Alta Navarra a la Corona de Castella.
Va morir el 17 de juny de 1516 a la ciutat de Pau i fou enterrat a Lescar.
# Torroella (Súria)

Torroella és una masia de Súria (Bages) protegida com a Bé Cultural d'Interès Local.

## Descripció

Es tracta d'un conjunt d'edificacions situat a la part oriental de la carretera en direcció a Balsareny, en estat ruïnós, excepte l'antiga capella. La capella, dedicada a Santa Maria, és de planta rectangular, adossada a l'extrem nord - est, i presenta la volta decorada amb pintura blava i restes de pintura a la capçalera. Al darrere de la capella es poden veure les restes d'una volta i tines.

## Història

Els primers documents que fan referència al topònim de Torroella daten del segle xii. No és clar si es refereixen al mas o al poble de Torroella, molt proper.

## Referències

* 1 2 «Torroella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2018].
# Ataşehir

Ataşehir és un districte d'Istanbul, Turquia, situat en la part anatòlia de la ciutat.

## Mahalleler

Aşık Veysel · Atatürk · Barbaros · Esatpaşa · Ferhatpaşa · Fetih · İçerenköy · İnönü · Kayışdağı · Küçükbakkalköy · Mevlana · Mimarsinan · Mustafa Kemal · Örnek · Yeniçamlıca · Yenisahra · Yenişehir
# Thliptoceras

Thliptoceras és un gènere d'arnes de la família Crambidae. El gènere va ser creat per William Warren en 1890.

## Taxonomia

* Thliptoceras althealis (Walker, 1859)
* Thliptoceras amamiale Munroe & Mutuura, 1968
* Thliptoceras anthropophilum Bänziger, 1987
* Thliptoceras artatalis (Caradja, 1925)
* Thliptoceras bicuspidatum Zhang, 2014
* Thliptoceras bisulciforme Zhang, 2014
* Thliptoceras buettikeri Munroe, 1967
* Thliptoceras calvatalis Swinhoe, 1890
* Thliptoceras caradjai Munroe & Mutuura, 1968
* Thliptoceras cascalis (Swinhoe, 1890)
* Thliptoceras coenostolalis Hampson, 1899
* Thliptoceras decoloralis (Warren, 1896)
* Thliptoceras distictalis Hampson, 1899
* Thliptoceras epicrocalis Swinhoe, 1890
* Thliptoceras fenestratum Aurivillius, 1910
* Thliptoceras filamentosum Zhang, 2014
* Thliptoceras fimbriata (Swinhoe, 1900)
* Thliptoceras formosanum Munroe & Mutuura, 1968
* Thliptoceras fulvale de Joannis, 1932
* Thliptoceras fulvimargo (Warren, 1895)
* Thliptoceras fuscociliale (Snellen, 1895)
* Thliptoceras gladialis (Leech, 1889)
* Thliptoceras impube Zhang, 2014
* Thliptoceras lacriphagum Bänziger, 1987
* Thliptoceras longicornalis (Mabille, 1900)
* Thliptoceras neotropicalis Schaus, 1912
* Thliptoceras polygrammodes Hampson, 1899
* Thliptoceras semicirculare Zhang, 2014
* Thliptoceras shafferi Bänziger, 1987
* Thliptoceras sinensis (Caradja, 1925)
* Thliptoceras stygiale Hampson, 1896
* Thliptoceras umoremsugente Bänziger, 1987
* Thliptoceras xanthomeralis Hampson, 1918

## Espècies antigues

* Thliptoceras elegans Guillermet, 1996

## Referències

* ↑ «GlobIZ search». [Consulta: 30 desembre 2018].
* ↑ Savela, Markku. "Thliptoceras Warren in Swinhoe, 1890". Lepidoptera and Some Other Life Forms.

## Bibliografia

* Zhang, Dandan; Xu, Jiawen; Li, Jinwei «Review of the genus Thliptoceras Warren, 1890 (Lepidoptera: Crambidae: Pyraustinae) from the Oriental region of China». Zootaxa, 3796.2, 2014, pàg. 265–286. DOI: 10.11646/zootaxa.3796.2.3.
* ; Jenkins, Paul«Search results Family: Crambidae». Natural History Museum, London.
# Athulissa

Athulissa fou una ciutat hitita del país dels kashka, que el rei hitita Subiluliuma I va ocupar i va fortificar vers el 1330 aC.
Segons Matthews i Glatz, estaria situada a l'oest de Salman Höyük, a la província turca de Kastamonu.

## Referències

* ↑ Matthews i Glatz, 2009, p. 66.

## Bibliografia

* Matthews, R.; Glatz, C. «The historical geography of north-central Anatolia in the Hittite period: texts and archaeology in concert» (en anglès). Anatolian Studies, 59, 2009, pàg. 51–72. DOI: 10.1017/S0066154600000879.
# Fabbriche di Vergemoli

Fabbriche di Vergemoli és un municipi de la província de Lucca, a la regió italiana de la Toscana, creat el dia 1 de gener 2014 a partir de la fusió dels municipis de Fabbriche di Vallico i Vergemoli.
El municipi conté les següents frazioni: Calomini, Campolemisi, Fabbriche di Vallico, Fornovolasco, Gragliana, San Pellegrinetto, Vallico Sopra, Vallico Sotto i Vergemoli.

## Evolució demogràfica

* Gràfica d'evolució demogràfica de Fabbriche di Vergemoli entre 1861 i
* Font: ISTAT - Elaboració gràfica de Viquipèdia

## Referències

* ↑ «Nuovi Comuni 2014». TuttiItalia.
* ↑ «Istituto Nazionale di Statistica» (en italià).
# Heyy Babyy

Heyy Babyy és una pel·lícula índia dirigida per Sajid Khan i estrenada el 2007. És el remake d'una comèdia francesa, Trois hommes et un couffin, dirigida el 1985 per Coline Serreau.

## Argument

A Sydney, tres solters empedreïts i lligons descobreixen un bebè abandonat davant la porta. Primer desorientats pel l'arribada d'aquest petit ésser que pertorba llur existència, es tornaran de mica en mica en veritables parassos. Però la mare del nen reapareix...

## Repartiment

* Akshay Kumar
* Vidya Balan
* Fardeen Khan
* Riteish Deshmukh
* Celina Jaitley
* Shahrukh Khan Convidat

## Referències

* ↑ «Heyy Babyy Movie Review {3/5}: Critic Review of Heyy Babyy by Times of India». The Times of India. [Consulta: 23 juliol 2019].
* ↑ «Heyy Babyy (2007)» (en anglès). [Consulta: 23 juliol 2019].
* ↑ «FILM: '3 MEN AND CRADLE'», 25-04-1986. [Consulta: 6 juliol 2021].

## Enllaços externs

* Lloc oficial(anglès)
# Johnsonville (Carolina del Sud)

Johnsonville és una població dels Estats Units a l'estat de Carolina del Sud. Segons el cens del 2000 tenia 1.418 habitants.

## Demografia

Segons el cens del 2000, Johnsonville tenia 1.418 habitants, 532 habitatges i 413 famílies. La densitat de població era de 346,5 habitants/km².
Dels 532 habitatges en un 35,7% hi vivien nens de menys de 18 anys, en un 52,8% hi vivien parelles casades, en un 18,6% dones solteres, i en un 22,2% no eren unitats familiars. En el 19,9% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,4% tenia menys de 18 anys, un 8,9% entre 18 i 24, un 26,5% entre 25 i 44, un 25,8% de 45 a 60 i un 12,3% 65 anys o més.
L'edat mediana era de 37 anys. Per cada 100 dones de 18 o més anys hi havia 82,7 homes.
La renda mediana per habitatge era de 34.274$ i la renda mediana per família de 38.690$. Els homes tenien una renda mediana de 30.109$ mentre que les dones 19.500$. La renda per capita de la població era de 15.539$. Entorn del 13,3% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Johnsonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 11 agost 2010].
* ↑ «Geographic Comparison Table- Johnsonville». American Fact Finder. Oficina del Cens dels Estats Units, 12-01-2010.
# V12

Un motor V12 és un motor de pistons de dotze cilindres on dos bancades de sis cilindres estan disposats en una configuració en V al voltant d'un cigonyal comú. Els motors V12 són més comuns que els motors V10. No obstant això, són menys comuns que els motors V8.
El primer motor V12 es va construir l'any 1904 per utilitzar-lo en vaixells de competició. A causa de la naturalesa equilibrada del motor i el lliurament suau de la potència, es van incorporar motors V12 als primers automòbils, vaixells, avions i tancs de luxe. Els motors d'avions V12 van assolir el seu apogeu durant la Segona Guerra Mundial, després de la qual van ser substituïts principalment per motors de reacció. A les curses de Fórmula 1, els motors V12 eren habituals a finals de la dècada de 1960 i principis dels noranta.
Les aplicacions dels motors V12 al segle XXI han estat com a motors marins, en locomotores de ferrocarril, com a gran potència estacionària, així com en alguns cotxes esportius i de luxe europeus.

## Història

El 1889, Daimler va construir el primer motor en V (un disseny de doble V), i, el 1903, Antoinette va construir el primer motor V8. El 1904, Putney Motor Works els va seguir amb el primer motor V12 que va ser construït a Londres pel seu ús en vaixells de carreres. Conegut després com el motor "Craig-Dörwald", el motor V12 es basava en el motor de dos cilindres existent de Putney amb un disseny de capçal pla, un angle en V de 90 graus i un càrter d'alumini.

## Referències

* ↑ Domínguez, Sergio. «Lamborghini s'acomiada del motor V12 sense hibridació amb dos models únics». Ara Motor, 16-02-2023. [Consulta: 3 març 2023].
* ↑ Bywater, Roger. «The Jaguar V12 engine» (en anglès). Nick Johannessen / JagWeb 1998, 04-04-2012. Arxivat de l'original el 2012-04-04. [Consulta: 3 març 2023].
* ↑ «Legend 1: 1.5 PS Daimler two-cylinder engine.» (en anglès). [Consulta: 3 març 2023].
* ↑ «Putney Motor Co». [Consulta: 13 febrer 2020].
* ↑ Georgano, N. Beaulieu Encyclopedia of the Automobile. Londres: HMSO, 2000. ISBN 1-57958-293-1.
* ↑ Ludvigsen, Karl. The V12 Engine. Sparkford, Yeovil: Haynes, 2005, p. 14–19. ISBN 978-1-84425-004-2.

## Vegeu també

* Hispano Suiza V12
# Ataun

Ataun és un municipi de Guipúscoa (País Basc).

## Eleccions municipals 2007

Tres partits es van presentar com candidats a l'ajuntament; La candidatura independent "Herrigintza", PSE-EE i PP. Els resultats van ser aquests:
* Herrigintza (independents): 604 vots (9 escons)
* Partit Socialista d'Euskadi - Euskadiko Ezkerra: 2 vots (0 escons)
* Partit Popular: 2 vots (0 escons)
Això va fer que l'alcalde del municipi fos Bittor Oroz Izagirre, per part del partit independent "Herrigintza", que assolí la majoria absoluta amb totes 9 regidories. Cal destacar que ni PSE-EE ni PP van obtenir cap regidoria, a causa del fet que ambdues candidatures van obtenir solament 2 vots. Destacar l'enorme suport a la candidatura abertzale il·legalitzada prèviament EAE-ANV, en ser el vot nul de 473 vots.

## Situació

Ataun és un municipi muntanyenc, limitant amb Navarra. Es troba entre les pastures d'Aralar i la zona industrial de Goierri.

## La baixada dels Jentiles

Cada any, al novembre, es realitza la "Baixada dels Jentiles", processó basada en les llegendes i la història del lloc, i en Jentilbaratza, resta medieval del castell navarrès.

## Distribució urbanística

Està dividit en tres barris principals: San Martín, San Gregorio i Aia. Té dos frontons, i en el municipi es troba el Centre d'Iniciació a la Naturalesa de Lizarrusti. L'església posseeix un orgue barroc del segle xviii. Per Ataun transcorria una de les branques del Camí de Sant Jaume.

## José Miguel de Barandiarán

A Ataun li correspon l'honor de ser el bressol d'un dels més insignes antropòlegs bascos, José Miguel Barandiarán.

## Enllaços externs

* Ajuntament d'Ataun/Ataungo Udala Arxivat 2007-11-06 a Wayback Machine.
* Jose Miguel de Barandiaran Fundazioa/Fundació Arxivat 2018-12-11 a Wayback Machine.
* Ataun a Google Maps
# Glirs

Els glirs (Glires, del llatí glīrēs 'lirons') són un clade format pels ordres dels rosegadors i els lagomorfs (conills, llebres i piques). La hipòtesi que aquests animals formen un grup monofilètic ha estat debatuda des de fa molt de temps basant-se en l'evidència morfològica, tot i que els estudis morfològics recents suporten fermament el monofiletisme dels glirs (Meng i Wyss, 2001; Meng et al., 2003). En particular, el descobriment de nou material fòssil de membres basals dels glirs, especialment els gèneres Mimotona, Gomphos, Heomys, Matutinia, Rhombomylus i Sinomylus, ha contribuït a omplir el buit entre els rosegadors i els lagomorfs més típics (Meng et al., 2003; Asher et al., 2005). Les informacions basades en l'anàlisi de l'ADN nuclear suporten Glires com a grup germà d'Euarchonta per formar Euarchontoglires (Murphy et al. i Madsen et al. 2001), però algunes dades genètiques de l'anàlisi d'ADN mitocondrial i nuclear no semblen donar un suport tan clar (Arnason et al. 2002). Un estudi de la informació de presència/absència de retrotransposons dona un clar suport a la hipòtesi dels glirs (Kriegs et al. 2007).

## Referències

* Asher R.J., J. Meng, J.R. Wible, M.C. McKenna, G.W. Rougier, D. Dàixzeveg, i M.J. Novacek, 2005. Stem Lagomorpha and the antiquity of Glires. Science 307:1091–1094. Abstracte
* Madsen O., M. Scally, C. J. Douady, D. J. Kao, R. W. DeBry, R. Adkins, H. M. Amrine, M. J. Stanhope, W. W. de Jong, M. S. Springer, 2001 Parallel adaptive radiations in two major clades of placental mammals. Nature 409:610–614. «Enllaç».
* Meng J., Y. Hu, C. Li, 2003. The osteology of Rhombomylus (Mammalia, Glires): implications for phylogeny and evolution of Glires. Bulletin of the American Museum of Natural History 275:1–247. «Enllaç».
* Meng, J. i A.R. Wyss, 2001. The morphology of Tribosphenomys (Rodentiaformes, Mammalia): phylogenetic implications for basal Glires. Journal of Mammalian Evolution 8(1):1–71.
* Murphy W. J., E. Eizirik, W. E. Johnson, Y. P. Zhang, O. A. Ryder, S. J. O'Brien, 2001a. Molecular phylogenetics and the origins of placental mammals. Nature 409:614–618. «Enllaç».
* Ulfur Arnason, et al. Mammalian mitogenomic relationships and the root of the eutherian tree. Proceedings of the National Academy of Science 99: 8151–8156. «Enllaç».
* Jan Ole Kriegs, Guennadi Txurakov, Jerzy Jurka, Jürgen Brosius i Jürgen Schmitz (2007) Evolutionary history of 7SL RNA-derived SINEs in Supraprimates. Trends in Genetics 23 (4): 158–161 «Enllaç». (PDF version «PDF». Arxivat de l'original el 2007-08-03. [Consulta: 3 juliol 2008].)
# Lusitanosaure

El lusitanosaure (Lusitanosaurus, "llangardaix portugués") és un gènere de dinosaure tireòfor del Juràssic inferior. Les seves restes fòssils es van descobrir a Portugal. El gènere fou descrit per Lapparent i Zbyszewski l'any 1957 i només es coneix per un morro parcial amb dents.
La localització exacte de la troballa és desconeguda, fet que dificulta la correcta datació, però és probable que pertanyi a São Pedro de Moel, fent-lo del Sinemurià (Juràssic inferior). L'espècie tipus és L. liasicus.

## Referències

* ↑ Zbyszewski, G.; Lapparent, A. F.. Les Dinosauriens du Portugal (1957) (en francès), 1957.
* ↑ Ulansky, Roman «Dinosaurs Classification. Basal Thyreophora & Stegosauria». Dinologia.
* ↑ Antunes, Miguel Telles; Mateus, Octávio «Dinosaurs of Portugal» (en anglès). Comptes Rendus Palevol, 2, 1, 01-01-2003, pàg. 77–95. DOI: 10.1016/S1631-0683(03)00003-4.